CELEX: 32012R0016
Language: lt
Date: 2012-01-11 00:00:00
Title: 2012 m. sausio 11 d. Komisijos reglamentas (ES) Nr. 16/2012, kuriuo dėl reikalavimų, susijusių su žmonėms vartoti skirtais užšaldytais gyvūninės kilmės maisto produktais, iš dalies keičiamas Europos Parlamento ir Tarybos reglamento (EB) Nr. 853/2004 II priedas  Tekstas svarbus EEE

12.1.2012   
            
            
               LT
            
            
               Europos Sąjungos oficialusis leidinys
            
            
               L 8/29
            
         KOMISIJOS REGLAMENTAS (ES) Nr. 16/2012
   2012 m. sausio 11 d.
   kuriuo dėl reikalavimų, susijusių su žmonėms vartoti skirtais užšaldytais gyvūninės kilmės maisto produktais, iš dalies keičiamas Europos Parlamento ir Tarybos reglamento (EB) Nr. 853/2004 II priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantį konkrečius gyvūninės kilmės maisto produktų higienos reikalavimus (1), ypač į jo 10 straipsnio 1 dalį,
   kadangi:
   
               (1)
            
            
               Reglamente (EB) Nr. 853/2004 nustatyti gyvūninės kilmės maisto produktų higienos reikalavimai maisto tvarkymo subjektams. Maisto tvarkymo subjektai turi laikytis II priede nustatytų reikalavimų;
            
         
               (2)
            
            
               taikant Reglamentą (EB) Nr. 853/2004 įgyta patirtis parodė, kad kyla tam tikrų sunkumų, susijusių su gyvūninės kilmės maisto produktų saugojimu. Jei būtų nurodyta tokių produktų pirminio užšaldymo data, maisto tvarkymo subjektai galėtų geriau įvertinti, ar maistas tinkamas žmonėms vartoti;
            
         
               (3)
            
            
               2000 m. kovo 20 d. Europos Parlamento ir Tarybos direktyva 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo (2) susijusi su galutiniam vartotojui skirtų maisto produktų ženklinimu ir tam tikrais jų pateikimo ir reklamavimo aspektais. Vis dėlto, ta direktyva netaikoma ankstesniais maisto produktų gamybos etapais;
            
         
               (4)
            
            
               be to, kompetentingoms institucijoms užtikrinant Reglamento (EB) Nr. 853/2004 nuostatų vykdymą, paaiškėjo, kad būtini išsamesni reikalavimai, susiję su gyvūninės kilmės maisto produktų gamyba ir šaldymu ankstesniais gamybos etapais, prieš pateikiant juos galutiniam vartotojui;
            
         
               (5)
            
            
               todėl Reglamento (EB) Nr. 853/2004 priedas turėtų būti atitinkamai iš dalies pakeistas, kad į jį būtų įtraukti reikalavimai, taikomi užšaldytiems gyvūninės kilmės maisto produktams;
            
         
               (6)
            
            
               todėl Reglamentas (EB) Nr. 853/2004 turėtų būti atitinkamai iš dalies pakeistas;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 853/2004 II priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. liepos 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. sausio 11 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 139, 2004 4 30, p. 55.
   
      (2)  OL L 109, 2000 5 6, p. 29.
   
      PRIEDAS
      Reglamento (EB) Nr. 853/2004 II priedas papildomas šiuo IV skirsniu:
      
         „IV SKIRSNIS:   UŽŠALDYTIEMS GYVŪNINĖS KILMĖS MAISTO PRODUKTAMS TAIKOMI REIKALAVIMAI
         
                     1.
                  
                  
                     Šiame skirsnyje „pagaminimo data“ reiškia:
                     
                                 a)
                              
                              
                                 paskerdimo datą, jei kalbama apie skerdenas, skerdenų puses ir skerdenų ketvirčius;
                              
                           
                                 b)
                              
                              
                                 sumedžiojimo datą, jei kalbama apie laukinių gyvūnų mėsą;
                              
                           
                                 c)
                              
                              
                                 sužvejojimo arba surinkimo datą, jei kalbama apie žuvininkystės produktus;
                              
                           
                                 d)
                              
                              
                                 perdirbimo, pjaustymo, kapojimo arba paruošimo datą, jei kalbama apie visus kitus gyvūninės kilmės maisto produktus.
                              
                           
               
                     2.
                  
                  
                     Prieš ženklinant maisto produktus pagal Direktyvą 2000/13/EB arba toliau juos perdirbant maisto tvarkymo subjektai turi užtikrinti, kad su žmonėms vartoti skirtais užšaldytais gyvūninės kilmės maisto produktais maisto tvarkymo subjektui, kuriam tie produktai tiekiami, ir kompetentingai institucijai, jei ji to prašo, būtų pateikta ši informacija:
                     
                                 a)
                              
                              
                                 pagaminimo data ir
                              
                           
                                 b)
                              
                              
                                 užšaldymo data, jei ji skiriasi nuo pagaminimo datos.
                              
                           Jei produktas pagamintas iš žaliavų, kurių pagaminimo ir užšaldymo datos yra skirtingos, partijos, prireikus turi būti pateiktos anksčiausios pagaminimo ir (arba) užšaldymo datos.
                  
               
                     3.
                  
                  
                     Tinkamą informacijos teikimo formą pasirenka užšaldytų maisto produktų tiekėjas, su sąlyga, kad maisto tvarkymo subjektas, kuriam tiekiamas produktas, gauna aiškią ir teisingą 2 dalyje reikalaujamą informaciją.“